paragraph_text: Ostao je vjeran tradiciji zabavljati ali s didaktičkim usmjerenjem, što možemo smatrati općenitom pojavom u literaturi onoga vremena. Sve to objelodanjiva pod geslom "Piše prietelj svoga roda i naroda", pod kojim naslovom mu Miloradić posveti pjesmu koja je ujedno i vjerna slika kulturne situacije onoga vremena. Po sadržaju i po stilu visoko iznad svakidašnje proze svojega vremena što ali ni kod njega ne znači da se mogu primijeniti načela umjetničke proze na njegovo literarno stvaranje.